Какво е регулиран пазар?
При регулирания пазар на електроенергия, крайните клиенти могат да закупуват енергия само от един лицензиран доставчик по цени, определени от Комисията за Енергийно и Водно Регулиране (КЕВР). **Цените на този пазар** се определят от КЕВР служебно за даден регулаторен период. 

Всички **битови клиенти** в страната закупуват ел. енергия от този пазар.

Всички **стопански потребители (фирми)** следва да се присъединят и да се възползват от **по–ниските цени на свободния пазар**. В случай, че не са го направили, доставките им се извършват от т. нар. доставчици от последна инстанция (ДПИ) на цена, значително по–висока от тази на свободния пазар. Роля на ДПИ изпълняват Електроразпределителните предприятия (ЕРП).  


